פרויקט גילה להעצמה טרנסית

פרויקט גילה להעצמה טרנסית, או בשמו הרשמי טרנסג'נדרים למען צדק חברתי (ע.ר) הוא ארגון חברתי לתמיכה ולסיוע בקהילה הטרנסג'נדרית שנועד להעצים את קהילת הטרנסג'נדרים והטרנסג'נדריות בישראל הסובלת מאפליה קשה והדרה.

העמותה נוסדה בשנת 2011, טרם המחאה החברתית בישראל, כיוזמה חברתית-פוליטית של חברי הקהילה הטרנסג'נדרית בישראל, והושקה רשמית בשנת 2013.

הפרויקט נקרא על שמה של גילה גולדשטיין, אחת הפעילות הטרנסג'נדריות הראשונות בישראל.

בין מקימי הפרויקט היו עו"ד עידו קטרי, לילך בן דוד ואלישע אלכסנדר בראש הארגון עומד, מאז דצמבר 2022, עומר אלעד שהחליף בתפקיד את בר אווסקר יצחק.

פעילות
 ייעוץ משפטי בנושאים הקשורים בהדרה על רקע שונות מגדרית.
 הפעלת רשת בלתי פורמלית של פתרונות דיור ארעיים ברחבי הארץ.
 סיוע בחיפוש מקומות עבודה טרנס-פרנדליים. בשנת 2022 יזם הארגון בשיתוף גוגל ישראל קמפיין הקורא למעסיקים ללמוד כיצד להעסיק, לשמר ולקדם עובדות ועובדים הנמנים עם הקשת הטרנסית.
 ליווי אישי למיצוי זכויות מול גופים ממשלתיים דוגמת ביטוח לאומי, משרד הפנים, או הוועדה לשינוי מין בתל השומר.
 נקודות מפגש - פגישות שבועיות שעורכים מתנדבי הפרויקט עם הפונים והפונות בבתי קפה טרנס-פרנדלי בחמישה אזורים בארץ - צפון, חיפה, מרכז, ירושלים ודרום. בפגישה ניתן מענה ראשוני ומיפוי צרכים.
 הגברת הנראות והמודעות לקהילה הטרנסית בישראל, לקשיים עימם מתמודדים חבריה ולצרכיהם. בשנת 2015 פרסם הארגון נייר עמדה, בשיתוף ארגון מעברים, בנושא הקהילה הטרנסית ומערכת החינוך.

ערכי הפרויקט
מטרות וערכי הארגון כוללים:
 אקטיביזם למען שינוי מציאות החיים של חברות וחברי הקהילה ושל א/נשים חריגים מגדרית, בדגש על העצמה אישית, תביעת זכויות ודרישת גישה למשאבים והזדמנויות.
 קידום אפשרות בחירה של זהות מגדרית וביטוי שלה, בלי קשר למצב כלכלי, בריאותי, מוצא או דת, והגנה על חברי וחברות הקהילה מהטרדות, אפליה ואלימות.
 סיוע אינדיבידואלי לחברי וחברות הקהילה, וקידום שינוי חברתי רחב במוסדות וברשויות, מתוך ההבנה שלמדינה תפקיד מרכזי בהסדרה של חוקי המגדר.
 גיבוש הקהילה הטרנסית למען העצמתה.
 מתן פתרונות לבעיותיהם של החלשים ביותר בקהילה וחיזוקם (למשל, א/נשים החיים בעוני, מחוסרות דיור, נשים טרנסיות בזנות, נוער טרנסג'נדרי).
 הכרה במגוון הדיכויים המופעלים על חברות הקהילה מעבר לדיכוי מגדרי, ובמורכבויות ובקשיים שנגרמים מהשילוב ביניהם, למשל במקרים של נשים טרנסיות מזרחיות או גברים טרנסים בעלי מוגבלות.
 הענקת הגנה וסיוע לחוליות החלשות בשרשרת הקהילתית תורמת גם לחזקות יותר, ומסייעת ליצירת מציאות שמיטיבה עם כלל הקהילה, ומעוררת שינויים במערך החברתי המדכא.

קישורים חיצוניים
 

 
 
 
 ארגון טרנסג'נדרים ראשון מסוגו בישראל מבקש לשנות את סדר העדיפויות הקהילתי

הערות שוליים

ארגוני זכויות טרנסג'נדרים בישראל
זכויות להט"ב בישראל